Қазақстан Республикасы Президенті Н.Ә. Назарбаевтың Бес институционалдық реформаларды жүзеге асыру бойынша «100 нақты қадам» Ұлт жоспарында, «Қазақстанның үшінші жаңғыруы: жаһандық бәсекеге қабілеттілік» атты Қазақстан халқына Жолдауының шешуші бағыттары мен Қазақстан Республикасында білім беруді және ғылымды дамытудың 2016-2019 жылдарға арналған мемлекеттік бағдарламасында алға қойған міндеттерді орындау мақсатында білім беру ұйымдарында жаңартылған білім беру мазмұнын жүзеге асыру жағдайында педагогтардың кәсіби құзіреттілігін және бәсекеге қабілеттілігін қалыптастыру мақсатында сол мектептегі мектеп тренерлерінің көмегімен мектепішілік біліктілікті арттыру жұмысы жүйелі жүргізіліп, жұмыс жандана түсуде. Білім алушылардың функционалдық сауаттылығы мен негізгі құзіреттілігін қалыптастыруды қамтамасыз ететін инновациялық оқыту әдістері жүйесі арқылы оқушылардың сөйлеу және ойлау әрекетін күнделікті өмірде қолдана білу дағдыларын қалыптастыруға арналған жұмыстар білім беру ұйымдарында жаппай жүргізілуде. Оқу бағдарламасының мазмұны, педагогикалық тәсілдер, бағалау тәсілдері бір мақсатқа жұмылдырылып жатыр.